Født Berliner var han uddannet som arkitekt ved [[Bauakademie|Bygningsakademiet i Berlin]], hvor han senere virkede som lærer. Hans udførte bygninger (Elisabethskirken i [[Wilhelmshaven]], Paulskirken i [[Bromberg]] samt Kristuskirken og Thomaskirken i Berlin ([[1864]]—[[1868|68]]) er prægede af hans arkitekturhistoriske [[lærdom]]. Adler har foretaget utallige rejser, blandt andet i [[Frankrig]], [[Holland]], [[Danmark]], [[Italien]], [[Grækenland]], [[Tyrkiet]] og [[Lilleasien]]. Han har deltaget i [[udgravning]]erne i [[Olympia (helligdom i oldtiden)|Olympia]], som han har beskrevet i en række [[afhandlinger]], og givet [[tegning]] til det [[museum]], kongen af Grækenland i den anledning lod opføre. Særlig har han studeret den [[middelalderlig]]e [[mursten]]sarkitektur i [[Norditalien]] og [[Nordtyskland]]. Blandt hans vigtigste, litterære arbejder kan nævnes: ''Mittelalterliche Backsteinbauwerke des preussischen Staats'' [[1859]]—[[1898|98]] og ''Baugeschichtliche Forschungen in Deutschland'' [[1870]]—[[1879|79]]. En særlig betydning for dansk [[kunsthistorie]] har Adler fået derved, at han er den første, der har gjort opmærksom på den mærkelige lighed mellem [[Roskilde Domkirke]] og [[Notre-Dame (Tournai)|katedralen]] i [[Tournai]] i [[Belgien]].
Historie